《题曹尹孚诗集》
清代·钱荣光

李杜齐名盖世豪，一千年后属吾曹。词锋突出匣中剑，气势争如海上涛。

裴迪五言知和寡，陈王八斗仰才高。是谁推倒蟾宫桂，不向瀛洲走一遭。

作者简介：字洵芳，一字性方，诸生。著有《炳烛吟》诗草。性方妻叔少客金昌酒座歌场阅历殆遍，中年返里行医自给，绚烂之后一归平淡，年六十始学为诗。予题其炳烛集云：六十平头笑橪髭，学诗更比达夫迟。盖纪实也。易代后，黄冠野服以终其身云。